Huelva

Huelva – miestas Andalūzijoje (pietvakarių Ispanija); provincijos centras. Miestas išsidėstęs prie Odiel ir Tinto upių santakos, netoli Kadiso įlankos. Svarbus uostas, eksportuojama vario rūda ir piritai, išgaunami miesto apylinkėse. Išvystyta žvejybos, turizmo, chemijos, maisto pramonė. Yra universitetas.

 Sportas 
RC Recreativo de Huelva – seniausias veikiantis futbolo klubas Ispanijoje, įkurtas 1889 m. gruodžio 23 d.

 Istorija 
Al-Andalusijos taifaWalbah ولفا Provincija Huelva Egzistavo: 1012–1053 m. Prijungta prie: Sevilija Dinastija: Bakridai 180px

Nuo VIII a. Huelva buvo Al-Andalusijos dalis. Suirus Kordobos kalifatui, XI a. Huelva buvo nepriklausoma valstybė, valdoma Bakridų dinastijos. Ją 1053 m. prisijungė Sevilija, o vėliau teritoriją valdė Almoravidai, Almohadai, Kastilija.

1492 m. prie miesto lankėsi K. Kolumbas, aplankęs La Rábida vienuolyną prieš išvykdamas iš greta esančio Palos de la Frontera uosto.

 Nuorodos 
 Turizmo gidas (anglų k.)

Kategorija:Andalūzijos miestai
Kategorija:Taifos